|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/599** |
|  |  **(protokols Nr.17 ;77.p.)** |

**Par nekustamā īpašuma Skolas iela 22, Gulbenē, Gulbenes novadā,**

**pircēja apstiprināšanu**

Gulbenes novada pašvaldības dome 2024.gada 28.martā pieņēma lēmumu Nr. GND/2024/127 “Par nekustamā īpašuma Skolas ielā 22, Gulbenē, Gulbenes novadā, atsavināšanu” (protokols Nr. 8; 19.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Skolas iela 22, Gulbenē, Gulbenes novadā, ar kadastra numuru 5001 002 0064, kas sastāv no zemes vienības ar kadastra apzīmējumu 50010020064 ar platību 1590 kv.m. (turpmāk – Nekustamais īpašums), par brīvu cenu**[…]**, deklarētā dzīvesvieta[…] , un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2024.gada 25.jūlijā pieņēma lēmumu Nr. GND/2024/390 “Par nekustamā īpašuma Skolas iela 22, Gulbenē, Gulbenes novadā, nosacītās cenas apstiprināšanu” (protokols Nr. 15; 17.p.), ar kuru nolēma apstiprināt nekustamā īpašuma nosacīto cenu 4500 EUR (četri tūkstoši pieci simti *euro*).

Gulbenes novada pašvaldība 2024.gada 30.jūlijā nosūtīja[…], atsavināšanas paziņojumu Nr. GND/4.18/24/2106 uz elektroniskā pasta adresi: […]

Gulbenes novada pašvaldība saņēma[…], 2024.gada 23.septembra iesniegumu (Gulbenes novada pašvaldībā saņemts 2024.gada 23.septembrī un reģistrēts ar Nr. GND/5.13.2/24/1864-G), kurā ir izteikta piekrišana iegādāties nekustamo īpašumu par nosacīto cenu 4500 EUR (četri tūkstoši pieci simti *euro*).

Pirkuma maksa 2024.gada 6.septembrī ir samaksāta pilnā apmērā.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).

Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 4.panta ceturtās daļas 3.punktu, 37.panta pirmās daļas 4.punktu, 41.panta pirmo daļu, 47.pantu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT par Gulbenes novada pašvaldībai piederošā nekustamā īpašuma Skolas iela 22, Gulbenē, Gulbenes novadā, ar kadastra numuru 5001 002 0064, kas sastāv no zemes vienības ar kadastra apzīmējumu 50010020064 ar platību 1590 kv.m., pircēju […]

2. Trīsdesmit dienu laikā pēc pircēja apstiprināšanas slēgt nekustamā īpašuma pirkuma līgumu ar[…], par šā lēmuma 1.punktā minētā nekustamā īpašuma pārdošanu par nosacīto cenu 4500 EUR (četri tūkstoši pieci simti *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A.Caunītis